Source: http://fkpoprad.sk/novinky/hrube-spravanie-voci-stanovi-sestakovi-ostalo-potrestane/
Timestamp: 2017-06-28 14:16:05+00:00

Document:
Hrubé správanie voči Stanovi Šestákovi neostalo nepotrestané | FK Poprad
A tím Hrubé správanie voči Stanovi Šestákovi neostalo nepotrestané Lukáš Marhefka 12. mája 2017 A tím, Novinky ‎“DK na základe podnetu od klubu FK Poprad (U 775) týkajúceho sa stretnutia 7. kola Slovnaft Cupu medzi MFK Skalica – FK Poprad odohraného dňa 12. 04. 2017 za HNS (verbálne urážlivé prejavy voči hráčovi hostí Stanislavovi Šestákovi pred začiatkom stretnutia) podľa čl. 47/1b DP ukladá disciplinárnu sankciu – finančnú pokutu vo výške 2000 € a zákaz výkonu funkcie na 6 týždňov podľa čl. 47/2b čl. 12/2 čl. 16/1 a čl. 19/1 s prihliadnutím na čl. 36/2a,b,5 DP, od 12.05.2017. “
Takto znie oficiálny verdikt disciplinárnej komisie SFZ, ktorá sa v priebehu dnešného i minulého týždňa zaoberala predzápasovým incidentom, ktorý sa odohral v odvetnom kole semifinále Slovenského pohára. Tréner Skalice, pred zápasom, hrubým spôsobom verbálne atakoval bývalého futbalového reprezentanta a súčasného hráča FK POPRAD Stanislava Šestáka.
K verdiktu podal oficiálne vyjadrenie aj predseda komisie, pán Miroslav Vlk: „Bola to citlivá záležitosť, prostredníctvom médiíostro sledovaná verejnosťou. Preukazovanie skutku bolo náročné, disciplinárna komisia vzala do úvahy všetky známe okolnosti a stanoviská a uložila disciplinárnu sankciu v zmysle disciplinárneho poriadku. Pri ukladaní disciplinárnej sankcie prihliadala aj na predchádzajúce disciplinárne previnenia Jozefa Kostelníka v ostatných rokoch. Hrubé verbálne prejavy nešportovej povahy sa nezhodujú so základnými princípmi futbalu. Charakter a výška disciplinárnej sankcie zodpovedajú važnosti previnenia a preventívnemu účinku.“
Aj tento verdikt disiplinárnej komisie považujeme za krok vpred ku kultúrnejšiemu prostrediu futbalu na Slovensku. Futbal v tejto krajine sa nestane kultúrnejším zo dňa na deň, no je nevyhnutné ho postupnými krokmi posúvať dopredu. Zvlášť v prípadoch, keď sú dotknuté osoby, ktoré svojím prístupom a poctivou prácou dokázali slovenský futbal roky výrazne posúvať dopredu a budovať jeho meno nie len na reprezentačnej, ale aj na prestížnej klubovej úrovni.
Zdroj: http://www.futbalsfz.sk/pokuta-a-zakaz-vykonu-funkcie-pre-kostlenika
Mohlo by vás zaujímať tiežStanovisko vedenia FK POPRAD k invektívam Jozefa Kostelníka voči Stanislavovi ŠestákoviTurnaj U17 – Memoriál Františka PetrášaChlapci z kategórie U12 na prestížnom turnaji v PoľskuZájazd na zápas DAC DUNAJSKÁ STREDA – FK POPRADDo finále máme o niečo bližšie ako súperO zimnej príprave a zmenách v kádri s Františkom Šturmom

References: čl. 47
 čl. 47
 čl. 12
 čl. 16
 čl. 19
 čl. 36